วิกิพีเดีย:สภากาแฟ/อภิปราย/การใช้ พ.ศ. กับ ค.ศ. ในบางบทความ

ผมสังเกตว่าบทความในวิกิพีเดียไทยบางบทความใช้ปี พ.ศ. ซึ่งบทความเหล่านั้นเกี่ยวข้องกับประวัติศาสตร์ หรือบุคคลต่างประเทศ และที่มากไปกว่านั้นคือการใช้ พ.ศ. สำหรับปีก่อนหน้า พ.ศ. 2484 (ค.ศ. 1941) ซึ่งในอดีต พ.ศ. ใหม่จะเริ่มนับที่ 1 เมษายน ซึ่งผมเห็นทั้งแบบที่ใช้แบบใหม่อย่างเดียว หรือบางบทความก็แปลงเป็นแบบเก่า ซึ่งอาจทำให้สับสนได้
ในบทความที่เกี่ยวข้องกับประเทศไทยอาจใช้แบบเก่า พร้อมกับแบบใหม่ อย่างเช่นบทความจุฬาลงกรณ์มหาวิทยาลัย ที่ใช้ทั้งแบบเก่าและแบบใหม่ในวันสถาปนา ผมเห็นว่าบทความเกี่ยวกับประเทศไทยควรใช้ พ.ศ. เนื่องจากข้อมูลส่วนใหญ่ใช้ พ.ศ. ทำให้เข้าใจได้ง่ายกว่า
แต่ว่าในกรณีของบทความต่างประเทศ ที่คนไทยก็คุ้นเคยกับข้อมูลที่ลงเป็น ค.ศ. อยู่แล้ว น่าจะใช้ ค.ศ. อย่างเดียว ไม่ควรมี พ.ศ. ในวงเล็บเนื่องจากจะทำให้สับสน ในกรณีของวันที่ 1 มกราคม-31 มีนาคม ของปีก่อนหน้า ค.ศ. 1941 นอกจากนี้บทความของต่างประเทศหลายบทความอ้างถึง คริสต์ศตวรรษ หรือคริสต์ทศวรรษ จะทำให้เข้าใจง่ายขึ้น
เหมือนกับหน่วยวัดพื้นที่ ในบทความที่เกี่ยวกับ เมือง ประเทศ หรือจังหวัด ก็ใช้หน่วยเป็นตารางกิโลเมตรอยู่แล้ว ไม่ต้องแปลงให้เป็นไร่ เช่นเดียวกับหน่วยวัดพื้นที่ขนาดเล็ก ในบทความที่เกี่ยวกับต่างประเทศ ก็ใช้เป็นเอเคอร์ หรือเฮกตาร์อยู่แล้ว แต่ว่าในบางกรณี เช่นหากเป็นบทความเกี่ยวกับในสหรัฐอเมริกา อาจใช้หน่วยวัดแบบ USCS พร้อมกับเมตริกในวงเล็บก็ได้
เอาเป็นว่าควรใช้หน่วยวัด หรือปฏิทินที่เหมาะสมกับบทความนั้น อย่างเช่นบทความเกี่ยวกับประเทศญี่ปุ่น ไม่จำเป็นต้องใช้ปฏิทินญี่ปุ่น
ผมจะลองเปรียบเทียบกับวิกิพีเดียภาษาอื่นๆ ที่ไม่ได้ใช้ปี ค.ศ. ในราชการ:- วิกิพีเดียภาษาญี่ปุ่น (jawiki) ใช้ปี ค.ศ. เป็นหลัก แต่ในบทความที่เกี่ยวข้องกับประเทศญี่ปุ่นจะมีปฏิทินญี่ปุ่นในวงเล็บ- วิกิพีเดียภาษาเปอร์เซีย (fawiki) ใช้ปฏิทินฮิจเราะห์สุริยคติสำหรับบทความเกี่ยวกับในประเทศอิหร่าน และใช้ปฏิทินสากลในบทความเกี่ยวกับต่างประเทศ รวมถึงวิทยาศาสตร์ เทคโนโลยี- วิกิพีเดียภาษาเนปาล (newiki) ใช้ปฏิทิน ค.ศ. ในบางบทความ และใช้ปฏิทินเนปาลในบางบทความ เหมือนยังไม่ได้มีข้อตกลง
นอกจากนี้บทความที่เกี่ยวกับรถยนต์บางบทความ ก็ใช้ พ.ศ. ทั้งที่ในเอกสารราชการใช้ปี ค.ศ.
ผมเข้าใจว่าเรื่องนี้เคยนำมาอภิปรายแล้ว และก็ได้ข้อสรุปในบางส่วนแล้ว แต่ว่ายังไม่ชัดเจน ผมอยากให้นำมาพิจารณาเพิ่มครับ--ดาวเรือง2022 (คุย) 02:06, 19 กรกฎาคม 2566 (+07)
:ถ้าพูดถึงเฉพาะวงเล็บเทียบศักราช ส่วนใหญ่เป็นการแก้ไขที่ตกค้างมาตั้งแต่ช่วงที่ยังไม่มีข้อตกลงเป็นกิจจะลักษณะครับ เท่าที่เห็นเดี๋ยวนี้ไม่มีใครทำกันแล้ว แต่ผมสงสัยว่าการแก้ไขนี้เป็นการแก้ไขของคุณหรือเปล่าครับ? --Potapt (คุย) 14:55, 19 กรกฎาคม 2566 (+07)
:: ลองอ่านดูคร่าว ๆ แล้ว คิดว่าเป็นการเหมาะสมครับที่จะบังคับการใช้ตามนี้ หากมีความคิดเห็นเพิ่มเติมมากขึ้น จะมาแสดงความคิดเห็นต่อครับ -- Kaoavi (คาโอเอวีไอ) (คุย) 21:39, 19 กรกฎาคม 2566 (+07)
::แปลว่าถ้าเจอบทความที่ใช้ พ.ศ. หรือ ค.ศ. ไม่เหมาะสมก็สามารถแก้ได้เลยใช่มั้ยครับ และสำหรับการแก้ไขที่คุณ Potapt กล่าวมา ผมขอโทษที่อารมณ์ร้อนครับดาวเรือง2022 (คุย) 21:52, 19 กรกฎาคม 2566 (+07)
:::ที่ว่าไม่เหมาะสมนี้หมายถึงการใส่วงเล็บเทียบ ค.ศ. เป็น พ.ศ. ที่ย้อนไปเกิน พ.ศ. 2484 อย่างเดียว หรือหมายถึงอย่างอื่นด้วยครับ --Potapt (คุย) 23:58, 19 กรกฎาคม 2566 (+07)
::::หมายถึงใช้ พ.ศ. ในบทความที่ควรใช้ ค.ศ. เช่น ประวัติศาสตร์ต่างประเทศ รถยนต์ ประวัติบริษัทต่างประเทศ วิทยาศาสตร์ เทคโนโลยี เช่นเดียวกับในทางกลับกัน ผมเห็นบทความรถยนต์ที่ใช้ พ.ศ. หลายบทความเลยครับ และผมก็เห็นบทความพรรคการเมืองในไทย ที่เขียนวันสถาปนาเป็น ค.ศ. หลายบทความด้วยครับ ดาวเรือง2022 (คุย) 02:15, 20 กรกฎาคม 2566 (+07)
:::::ถ้าไม่นับเรื่องเทียบ ค.ศ. กับ พ.ศ. ไม่ได้แล้ว ก็จะมีเรื่องความนิยมส่วนตัวของผู้สร้างบทความหรือผู้เขียนหลักด้วยครับ ถึงจะเป็นบทความเกี่ยวกับต่างประเทศ แต่ถ้าไม่เก่าไปกว่า พ.ศ. 2484 ผมไม่คิดว่าเป็นปัญหาหากจะใช้ พ.ศ. ในทางกลับกันก็เช่นกัน --Potapt (คุย) 03:00, 20 กรกฎาคม 2566 (+07)
เท่ากับบทความในวิกิพีเดียมีเจ้าของเหรอครับ และอย่างเช่นกรณีของบทความเกี่ยวกับรถยนต์ เช่น โตโยต้า โคโรลล่า หรือ โตโยต้า ยาริส ที่ผู้สร้างบทความลงไว้เป็น ค.ศ. และถูกแก้เป็น พ.ศ. สามารถเข้าไปแก้คืนเป็น ค.ศ. ได้มั้ยครับ ดาวเรือง2022 (คุย) 13:20, 20 กรกฎาคม 2566 (+07)
บทความในวิกิพีเดียไม่มีเจ้าของและผู้เขียนซึ่งเป็นอาสาสมัครมีอิสระในการเลือกใช้คำในการเขียนหรือแปลระดับหนึ่งครับ (แม้บางประเด็นจะเคยมีข้อตกลงของชุมชนมาแล้วแต่ก็ค้นหาไม่เจอโดยง่าย และก็ขาดผู้ตรวจสอบเนื้อหา) ถ้าคุณจะแก้ระหว่าง ค.ศ. กับ พ.ศ. ต้องยอมรับนะครับว่าในอนาคต (อาจจะอีกนานหลาย ๆ ปี) จะมีคนรุ่นถัดไปมาแก้ไขกลับจากที่คุณทำไว้ ด้วยเหตุผลที่ต่างออกไปได้เช่นกัน -- Siam2019 (คุย) 13:45, 20 กรกฎาคม 2566 (+07)
:ใช่ครับ และไม่ว่าจะแก้ยังไงก็ควรมีเหตุผลประกอบ จริงๆควรมีข้อตกลงและแบบที่ชัดเจนกว่านี้ เกี่ยวกับการเลือกใช้ปี พ.ศ. กับ ค.ศ. เหมือนกับในวิกิพีเดียภาษาอังกฤษ ก็ยังมีข้อตกลงเกี่ยวกับการเลือกใช้ภาษาอังกฤษแบบอังกฤษ กับแบบอเมริกัน รวมถึงการใช้หน่วย นอกจากนี้ผมเห็นว่าในบทความ โตโยต้า โคโรลล่า บางส่วนเขียนมากกว่าความจำเป็น (เช่น ราคาของรถรุ่นนั้นๆ) หรือใช้ชื่อที่ไม่เป็นทางการ (เช่น รุ่นตูดเป็ด) ไม่ทราบว่าควรแก้ยังไงครับ ดาวเรือง2022 (คุย) 14:06, 20 กรกฎาคม 2566 (+07)
:และถ้าบอกว่าไม่มีเจ้าของ และผู้เขียนหลักคืออะไร ดาวเรือง2022 (คุย) 14:22, 20 กรกฎาคม 2566 (+07)
:คนที่เขียนบทความคนแรกเหรอครับ ดาวเรือง2022 (คุย) 14:23, 20 กรกฎาคม 2566 (+07)
::ผู้เขียนหลักในที่นี้หมายถึงคนสร้างบทความหรือคนที่เพิ่มเนื้อหาเข้าไปในบทความนั้นมากที่สุดครับ --Potapt (คุย) 15:36, 20 กรกฎาคม 2566 (+07)
:::และเหตุผลสำหรับการย้อนการแก้ไขในบทความเกี่ยวกับรถยนต์ที่ผมแก้คืออะไรครับ และผู้เขียนหลัก (คนสร้างบทความ) ใช้ปี ค.ศ. ทำไมถึงไม่เอาตามผู้เขียนหลัก ดาวเรือง2022 (คุย) 19:05, 20 กรกฎาคม 2566 (+07)
::::เพราะยังอภิปรายไม่เสร็จเลยไงครับ หรือว่าเสร็จแล้ว? --Potapt (คุย) 19:07, 20 กรกฎาคม 2566 (+07)
:::::ยังไม่เสร็จครับ
:::::ผมลองดูแนวทางของวิกิพีเดียญี่ปุ่น เขาจะเน้น ค.ศ. เป็นหลัก และสำหรับบทความที่เกี่ยวข้องกับประเทศญี่ปุ่นเท่านั้นที่จะใช้ปฏิทินญี่ปุ่นควบคู่ครับ ดาวเรือง2022 (คุย) 19:12, 20 กรกฎาคม 2566 (+07)
::::::ยังไม่เสร็จแล้วแก้ก่อนทำไมครับ?
::::::ครับ ภาษาไหนก็มีหลักของภาษานั้นไป --Potapt (คุย) 19:13, 20 กรกฎาคม 2566 (+07)
ก็เลยไม่ได้แก้กลับจนกว่าจะเสร็จครับ และผมเอาตัวอย่างของญี่ปุ่นไม่ได้ให้ทำตามญี่ปุ่น ผมแค่เสนอแนะให้สรุปออกมาเป็นนโยบายที่ชัดเจนกว่านี้ครับ ดาวเรือง2022 (คุย) 19:15, 20 กรกฎาคม 2566 (+07)
นโยบายมีสรุปไว้แล้วครับ ถ้าเก่ากว่า พ.ศ. 2484 ไม่ต้องแปลงเป็น พ.ศ. แต่ถ้าหลังจากนั้นก็ขึ้นอยู่กับดุลพินิจของผู้สร้างบทความหรือผู้เขียนหลัก --Potapt (คุย) 19:17, 20 กรกฎาคม 2566 (+07)
:ผมเห็นว่าข้อหลังสุดสมควรแก้ครับ ดาวเรือง2022 (คุย) 19:18, 20 กรกฎาคม 2566 (+07)
::ผมเห็นว่าไม่ควรแก้ครับ --Potapt (คุย) 19:19, 20 กรกฎาคม 2566 (+07)
:::ถ้าอย่างนั้นบทความที่เริ่มโดยการใช้ ค.ศ. ก็ไม่ควรแก้เป็น พ.ศ. ใช่มั้ยครับ ดาวเรือง2022 (คุย) 19:20, 20 กรกฎาคม 2566 (+07)
::::ขอดูตัวอย่างครับ เพื่อความเข้าใจที่ตรงกัน --Potapt (คุย) 19:21, 20 กรกฎาคม 2566 (+07)
:::::และสรุปถ้าเป็นก่อนปี พ.ศ. 2484 ผมแก้เป็น ค.ศ. ได้เลยใช่มั้ยครับ ดาวเรือง2022 (คุย) 19:23, 20 กรกฎาคม 2566 (+07)
::::::ถ้าเป็นบทความเกี่ยวกับต่างประเทศในลักษณะที่คุณแก้เมื่อวันก่อน แก้ได้ครับ --Potapt (คุย) 19:24, 20 กรกฎาคม 2566 (+07)
:::::::และทำไมบทความเกี่ยวกับต่างประเทศถึงใช้ ค.ศ. ทั้งหมดไม่ได้ครับ ดาวเรือง2022 (คุย) 19:35, 20 กรกฎาคม 2566 (+07)
เพราะ พ.ศ. ยังมีการใช้กันทั่วไปในภาษาไทยครับ เราไม่ได้กำลังพูดถึง จ.ศ หรือ ร.ศ. --Potapt (คุย) 19:36, 20 กรกฎาคม 2566 (+07)
แต่ว่าในหนังสือประวัติศาสตร์ต่างประเทศ วิทยาศาสตร์ เทคโนโลยี ก็ลงวันที่เป็น ค.ศ. เกือบทั้งหมดครับ
และผมไม่ได้ถามว่าทำไมถึงใช้ พ.ศ. แต่ผมถามว่าทำไมไม่มีนโยบายที่ชัดเจน ดาวเรือง2022 (คุย) 19:44, 20 กรกฎาคม 2566 (+07)
:ผมไม่เห็นว่าจะต้องมีนโยบายตรงนั้น เพราะอย่างที่บอก พ.ศ. ก็ยังมีที่ใช้กันอยู่ และเกือบทั้งหมดแสดงว่าไม่หมดไงครับ ขึ้นอยู่กับดุลพินิจของผู้เขียนว่าจะเลือกใช้ศักราชอะไร  --Potapt (คุย) 19:48, 20 กรกฎาคม 2566 (+07)
::ถ้าอย่างงั้นก็เอาตามนั้นไปก่อนและค่อยมาตกลงกันอีกทีครับ ดาวเรือง2022 (คุย) 19:49, 20 กรกฎาคม 2566 (+07)
:::ตามไหน? ยังไงครับ? --Potapt (คุย) 19:50, 20 กรกฎาคม 2566 (+07)
:::ตามแบบเดิมครับ ดาวเรือง2022 (คุย) 19:51, 20 กรกฎาคม 2566 (+07)
::::ถ้าจะแก้ก็ฝากลบ   ของวันที่กับปีออกไปด้วยครับ ถ้าไม่ใช่บทความเกี่ยวกับวันเดือนปีโดยตรง ไม่ต้องทำลิงก์ --Potapt (คุย) 19:53, 20 กรกฎาคม 2566 (+07)
::::ครับ ยังไงผมก็เห็นว่าควรมีนโยบายที่ชัดเจนไม่ใช่ขึ้นอยู่กับผู้เขียนหลักเพียงคนเดียว แต่ว่าเรื่องนี้อาจต้องใช้อภิปรายมากกว่า 2-3 คนครับ ผมแนะนำให้ยังไม่ปิดการอภิปรายจนกว่าจะได้ความคิดเห็นหลายคนครับ ดาวเรือง2022 (คุย) 19:56, 20 กรกฎาคม 2566 (+07)
:::::ครับ ผมไม่ปิดเองหรอกครับ แค่บอกไว้ก่อน --Potapt (คุย) 19:58, 20 กรกฎาคม 2566 (+07)
:::::และเราจะหาคนเข้ามาอภิปรายเพิ่มได้ยังไงครับ ดาวเรือง2022 (คุย) 19:59, 20 กรกฎาคม 2566 (+07)
:::::ผมว่ามีคนเห็นหัวข้อนี้เยอะแล้ว กำลังคิดอยู่มั้งครับว่าจะตอบอะไร --Potapt (คุย) 20:01, 20 กรกฎาคม 2566 (+07)
ควรย้ายไปอภิปรายใน คุยเรื่องวิกิพีเดีย:โครงการวันเดือนปี ดีมั้ยครับ ดาวเรือง2022 (คุย) 20:16, 20 กรกฎาคม 2566 (+07)
รอที่นี่แหละครับ --Potapt (คุย) 20:19, 20 กรกฎาคม 2566 (+07)